LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Atklātā konkursa

**„Pārtikas produktu piegāde Daugavpils pensionāru sociālās apkalpošanas teritoriālajam centram”**

**(iepirkuma identifikācijas numurs DPD 2015/149)**

# Iepirkumu komisijas sēdes protokols Nr.5

2016.gada 11.martā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 9:00

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi: | Kristīne Šede – Daugavpils pilsētas domes Centralizēto iepirkumu nodaļas juriste, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste, |
|  | Irina Samule – Daugavpils pensionāru sociālās apkalpošanas teritoriālā centra saimniecības vadītāja, |
| PROTOKOLĒ komisijas locekle:  | Kristīne Šede  |

KOMISIJAS IZVEIDOŠANAS PAMATS: Domes izpilddirektores 2015.gada 9.decembra rīkojums Nr. 342.

IEPIRKUMS IZSLUDINĀTS: Paziņojums par līgumu ievietots Iepirkuma uzraudzības biroja mājas lapā [www.iub.gov.lv](http://www.iub.gov.lv) 2015.gada 16.decembrī. Konkursa nolikums ievietots Daugavpils pilsētas domes mājas lapā [www.daugavpils.lv](http://www.daugavpils.lv) 2015.gada 16.decembrī. Paziņojums par līgumu ievietots ES oficiālajā vēstnesī <http://ted.europa.eu> 2015.gada 19.decembrī.

Komisijas sēdes darba kārtība:

1. Publisko iepirkumu likuma 39.1 panta pirmās daļas izslēgšanas nosacījumu pārbaudes turpinājums pirms piedāvājumu vērtēšanas uzsākšanas un lēmuma pieņemšana iepirkuma priekšmeta 2.daļā “Maizes izstrādājumi”.
2. Lēmuma pieņemšana iepirkuma priekšmeta 3.daļā “Kūkas”, 10.daļā “Dzīvas zivis” un 11.daļā “Zivju produkcija”.

**I. Publisko iepirkumu likuma 39.1 panta pirmās daļas izslēgšanas nosacījumu pārbaudes turpinājums pirms piedāvājumu vērtēšanas uzsākšanas un lēmuma pieņemšana iepirkuma priekšmeta 2.daļā “Maizes izstrādājumi”**

* 1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu, ziņo sēdes darba kārtību.
	2. 2016.gada 9.februāra sēdē (prot.Nr.3), pamatojoties uz Publisko iepirkumu likuma 39.1 panta astotās daļas 2.punktu, **komisija nolēma**:
		1. informēt pretendentu AS “Latvijas Maiznieks”, ka tā personai – SIA “SAHO”, uz kuras iespējām tas balstās, lai apliecinātu savu kvalifikāciju (nolikuma 3.3.1.punkts) **ir** aktuāls Valsts ieņēmumu dienesta administrējamais **nodokļu parāds 40 064,90** **euro** apmērā dienā, kad paziņojums par līgumu publicēts iepirkumu uzraudzības biroja mājaslapā (16.12.2015.). un noteikt termiņu apliecinājuma, ka pretendenta piesaistītajai personai nebija nodokļa parāda, iesniegšanai – 10 dienas pēc informācijas nosūtīšanas dienas;
		2. uzdot komisijas loceklei K.Šedei sagatavot pretendentam AS “Latvijas Maiznieks” informatīvu vēstuli par nodokļa parādu;
		3. atlikt pretendenta AS “Latvijas Maiznieks” piedāvājuma izskatīšanu līdz minētās informācijas iesniegšanai.
	3. 2016.gada 9.februāra sēdē (prot.Nr.3), pamatojoties uz Publisko iepirkumu likuma 39.1 panta astotās daļas 2.punktu, **komisija nolēma**:
		1. informēt pretendentu SIA “Baltiņš”, ka tā personai – SIA “SAHO”, uz kuras iespējām tas balstās, lai apliecinātu savu kvalifikāciju (nolikuma 3.3.1.punkts) **ir** aktuāls Valsts ieņēmumu dienesta administrējamais **nodokļu parāds 40 064,90** **euro** apmērā dienā, kad paziņojums par līgumu publicēts iepirkumu uzraudzības biroja mājaslapā (16.12.2015.). un noteikt termiņu apliecinājuma, ka pretendenta piesaistītajai personai nebija nodokļa parāda, iesniegšanai – 10 dienas pēc informācijas nosūtīšanas dienas;
		2. uzdot komisijas loceklei K.Šedei sagatavot pretendentam SIA “Baltiņš” informatīvu vēstuli par nodokļa parādu;
		3. atlikt pretendenta SIA “Baltiņš” piedāvājuma izskatīšanu līdz minētās informācijas iesniegšanai.
	4. 2016.gada 9.februāra sēdē (prot.Nr.3), pamatojoties uz Publisko iepirkumu likuma 39.1 panta desmito daļu, **iepirkumu komisija nolēma:**
		1. **pieprasīt** no pretendentiem AS “Latvijas Maiznieks” un SIA „Sanitex” 10 darba dienu laikā pēc pieprasījuma nosūtīšanas dienas iesniegt ārzemju kompetentas institūcijas noteiktā kārtā tulkotu un apliecinātu dokumentu, kas apliecina, ka attiecībā uz pretendentu padomes locekļiem un valdes locekli nav attiecināmi Publisko iepirkumu likuma 39.1 panta pirmās daļas 1., 2. un 3.punktā noteiktie gadījumi;
		2. uzdot komisijas loceklei K.Šedei, normatīvajos aktos noteiktajā kārtībā, sagatavot pretendentiem AS “Latvijas Maiznieks” un SIA „Sanitex” vēstules par pieprasīto informāciju;
		3. atlikt pretendentu AS “Latvijas Maiznieks” un SIA “Sanitex” piedāvājumu izskatīšanu līdz pieprasītās informācijas iesniegšanai.
	5. 2016.gada 29.februāra sēdē (prot.Nr.4) komisija izskatīja pretendenta SIA “Sanitex” *16.02.2016.* iesniegto Lietuvas Republikas Iekšlietu ministrijas 04.11.2015. Izziņu Nr.14R-23309 un konstatēja, ka iesniegto izziņu nevar pieņemt un atzīt, jo tā izdota agrāk kā mēnesi pirms iesniegšanas dienas (Publisko iepirkumu likuma 37.panta trešā daļa). *Iepirkumu komisijas locekle K.Šede telefoniski informēja pretendenta pārstāvi Lindu Virku, tālrunis: 67048442, par nepieciešamību iesniegt izziņu, kas izsniegta ne agrāk kā mēnesi pirms iesniegšanas dienas).* Ņemot vērā minēto, iepirkumu komisija nolēma:
		1. atlikt pretendenta SIA “Sanitex” piedāvājuma izskatīšanu, jo pretendents vēl nav iesniedzis jaunu ārzemju kompetentas institūcijas noteiktā kārtā tulkotu un apliecinātu dokumentu, kas apliecina, ka attiecībā uz pretendenta valdes locekli nav attiecināmi Publisko iepirkumu likuma 39.1 panta pirmās daļas 1., 2. un 3.punktā noteiktie gadījumi.
	6. Iepirkumu komisijas locekle K.Šede informē, ka 2016.gada 9.februārī pretendenti SIA “Baltiņš” un AS “Latvijas Maiznieks” tika informēti par nodokļa parāda esamību to piesaistītajām personām, uz kuru iespējām pretendenti balstās, lai apliecinātu savu kvalifikāciju, dienā, kad paziņojums par līgumu publicēts Iepirkumu uzraudzības biroja mājas lapā (2015.gada 16.decembrī). Pretendentiem tika lūgts 10 dienu laikā pēc informācijas izsūtīšanas dienas iesniegt apliecinātu izdruku no valsts ieņēmumu dienesta elektroniskās deklarēšanas sistēmas par to, ka to piesaistītajām personām, uz kuru iespējām pretendenti balstās, lai apliecinātu savu kvalifikāciju, 2015.gada 16.decembrī nebija nodokļu parāda.
	7. Iepirkumu komisija izskata no AS “Latvijas Maiznieks” 17.02.2016. saņemto informāciju – Valsts ieņēmumu dienesta 16.02.2016. izziņu, kas paliecina, ka pretendenta personai SIA “SAHO”, uz kuras iespējām tas balstās, lai apliecinātu savu kvalifikāciju (nolikuma 3.3.1.punkts) **ir** aktuāls Valsts ieņēmumu dienesta administrējamais **nodokļu parāds 40 799,08** **euro** apmērā dienā, kad paziņojums par līgumu publicēts iepirkumu uzraudzības biroja mājaslapā (2015.gada 16.decembrī). Ņemot vērā minēto un pamatojoties uz Publisko iepirkumu likuma 39.1 panta pirmās daļas 5.punktu un iepirkuma nolikuma 9.3.punktu, iepirkumu komisija nolemj:
		1. **izslēgt pretendentu AS “Latvijas Maiznieks”** no dalības iepirkumu procedūrā, jo personai – SIA “SAHO”, uz kuras iespējām tas balstās, lai apliecinātu savu kvalifikāciju (nolikuma 3.3.1.punkts) ir aktuāls Valsts ieņēmumu dienesta administrējamais **nodokļu parāds 40 799,08** **euro** apmērā dienā, kad paziņojums par līgumu publicēts iepirkumu uzraudzības biroja mājaslapā (16.12.2015.);
		2. **izbeigt** atklātā konkursa “Pārtikas produktu piegāde Daugavpils pensionāru sociālās apkalpošanas teritoriālajam centram” (id.Nr. DPD 2015/149) **2.daļu “Maizes izstrādājumi” bez rezultāta**, jo vienīgais piedāvājumu iesniegušais pretendents izslēgts no dalības iepirkumu procedūrā (PIL 39.1 pirmās daļas 5.punkts);
		3. **uzdot** komisijas loceklei K.Šedei normatīvajos aktos noteiktajā kārtībā,informēt piedāvājumu iesniegušo pretendentu par komisijas pieņemto lēmumu un iesniegt publicēšanai paziņojumu par grozījumiem, iepirkuma procedūras izbeigšanu vai pārtraukšanu atklātā konkursa 2.daļā.

*Balsojums: 4 balsis "par", "pret" - nav, "atturas" - nav.*

* 1. Iepirkumu komisija izskata no SIA “Baltiņš” valdes locekļa Alexander Terentyev 19.02.2016. saņemto informāciju – Valsts ieņēmumu dienesta 21.12.2015. izziņu, kas paliecina, ka pretendenta personai SIA “SAHO”, uz kuras iespējām tas balstās, lai apliecinātu savu kvalifikāciju (nolikuma 3.3.1.punkts), **nav** aktuāla Valsts ieņēmumu dienesta administrējamā **nodokļu parāda 21.12.2015., bet neapliecina, ka pretendenta piesaistītajai personai nav nodokļu parāda 40 064,90** **euro** apmērā dienā, kad paziņojums par līgumu publicēts iepirkumu uzraudzības biroja mājaslapā (2015.gada 16.decembrī), kā konstatēja iepirkumu komisija veiktajā pārbaudē. Ņemot vērā minēto un pamatojoties uz Publisko iepirkumu likuma 39.1 panta pirmās daļas 5.punktu, iepirkumu komisija nolemj:
		1. **izslēgt pretendentu SIA “Baltiņš”** no dalības iepirkumu procedūrā (5., 6. un 7.daļa), jo personai – SIA “SAHO”, uz kuras iespējām tas balstās, lai apliecinātu savu kvalifikāciju (nolikuma 3.3.1.punkts) ir aktuāls Valsts ieņēmumu dienesta administrējamais **nodokļu parāds 40 064,90** **euro** apmērā dienā, kad paziņojums par līgumu publicēts iepirkumu uzraudzības biroja mājaslapā (16.12.2015.).

*Balsojums: 4 balsis “par”, “pret” – nav, “atturas” – nav.*

* 1. Iepirkumu komisijas locekle K.Šede, ka 2016.gada 9.un 16.februārī pretendentam SIA “Sanitex” tika nosūtīta 09.02.2016. vēstule Nr. 10.-1/80 “Par informācijas pieprasīšanu” ar lūgumu 10 darba dienu laikā pēc pieprasījuma nosūtīšanas dienas iesniegt ārzemju kompetentas institūcijas noteiktā kārtā tulkotu un apliecinātu dokumentu, kas apliecina, ka attiecībā uz SIA “Sanitex” valdes locekli Jovaras Pilkionis nav attiecināmi Publisko iepirkumu likuma 39.1 panta pirmās daļas 1., 2. un 3.punktā noteiktie gadījumi.
	2. Iepirkumu komisija izskata pretendenta SIA “Sanitex” 09.03.2016. iesniegto informāciju no ārvalstu kompetentām institūcijām (Lietuvas Republikas iekšlietu ministrijas Informātikas un sakaru departamenta 01.03.2016. Izziņu Nr.14R-6524) un konstatē, ka attiecībā uz pretendenta ārvalstu valdes locekli nav attiecināmi Publisko iepirkumu likuma 39.1 panta pirmās daļas 1., 2. un 3.punktā noteiktie izslēgšanas gadījumi*.* Līdz ar to komisija konstatē, ka arī uz pašu pretendentu SIA „Sanitex” nepastāv Publisko iepirkumu likuma 39.1 panta pirmajā daļā noteiktie izslēgšanas nosacījumi un nolemj virzīt pretendenta SIA „Sanitex” piedāvājumu tālākai vērtēšanai.

*Balsojums: 4 balsis “par”, “pret” – nav, “atturas” – nav.*

1. **Lēmuma pieņemšana iepirkuma priekšmeta 3.daļā “Kūkas”,**

**10.daļā “Dzīvas zivis” un 11.daļā “Zivju produkcija”**

* 1. 2016.gada 29.janvāra piedāvājumu atvēršanas sēdē (prot.Nr.2) iepirkumu komisija konstatēja, ka atklātā konkursa „Pārtikas produktu piegāde Daugavpils pensionāru sociālās apkalpošanas teritoriālajam centram” (iepirkuma identifikācijas numurs DPD 2015/149) iepirkuma priekšmeta 3., 10. un 11.daļā netika iesniegts neviens piedāvājums.
	2. Ņemot vērā minēto un pamatojoties uz atklātā konkursa nolikuma 9.3.punktu, iepirkumu komisija nolemj:
		1. **Izbeigt** atklātā konkursa „Pārtikas produktu piegāde Daugavpils pensionāru sociālās apkalpošanas teritoriālajam centram” (iepirkuma identifikācijas numurs DPD 2015/149) 3.daļu “Kūkas”, 10.daļu “Dzīvas zivis” un 11.daļu “Zivju produkcija” bez rezultāta, jo attiecīgajās daļās netika iesniegts neviens piedāvājums;
		2. **Uzdot** komisijas loceklei K.Šedei likumā noteiktajā kārtībā iesniegt Iepirkumu uzraudzības birojam publicēšanai paziņojumu par grozījumiem, iepirkuma procedūras izbeigšanu vai pārtraukšanu atklātā konkursa 3., 10.un 11.daļā.

*Balsojums: 4 balsis “par”, “pret” – nav, “atturas” – nav.*

SĒDE BEIDZAS plkst. 9.30

Komisijas priekšsēdētāja: J.Kornutjaka

Komisijas locekļi: I.Zarāne

 I.Samule

Komisijas locekle, protokoliste: K.Šede